Hoče, 23. 8. 2016

**VPIS V VIŠJI LETNIK, PONAVLJANJE LETNIKA IN VPIS V ABSOLVENTSKI STAŽ**

**ZA ŠTUDIJSKO LETO 2016/2017**

***PREDVIDEN ČAS ZA ODDAJO DOKUMENTACIJE:***

**25. 8. 2016 - 16. 9. 2016**

Študenti / študentke, ki izpolnjujejo pogoje za napredovanje v višji letnik in študenti / študentke, ki se vpisujejo v dodatno leto (absolventski staž)

**19. 9. 2016 - 26. 9. 2016**

Študenti / študentke, ki se vpisujejo na podlagi pozitivno rešene prošnje s strani Komisije za študentske zadeve FKBV UM ***(po objavi rezultatov na spletni oglasni deski, se lahko odda dokumentacija za vpis)***

***Študenti / študentke, ki izpolnijo pogoje za napredovanje v višji letnik po predvidenem datumu, oddajo dokumentacijo, ko izpolnijo pogoje, a najkasneje do 26. 9. 2016!***

**VPISNA DOKUMENTACIJA:**

**Elektronska prijava na AIPS-u bo omogočena od četrtka, 25. 8. 2016!**

Po opravljeni elektronski prijavi, vpisni list natisnite in ga skupaj s prilogami pošljite (*Univerza v Mariboru, Fakulteta za kmetijstvo in biosistemske vede, Referat za študentske zadeve, Pivola 10, 2311 Hoče*) ali osebno oddate v Referat za študentske zadeve FKBV UM v času uradnih ur (*od ponedeljka do petka med 9. in 12. uro ter v torek med 13. in 15. uro*).

***Vpisna dokumentacija mora vsebovati:***

- **datiran, lastnoročno podpisan in izpolnjen elektronski vpisni list** *(nepopolno izpolnjenih in nepodpisanih vpisnih listov ne bomo upoštevali),*

- **izbor predmetov (v kolikor imate v predmetniku letnika v katerega se vpisujete izbirne predmete***;*

- **študentsko izkaznico (+ indeks** *- le študenti, ki so bili 1. vpisani pred študijskim letom 2013/2014),*

**Vpisni dokumentaciji OBVEZNO priložite z vašim naslovom izpolnjeno pisemsko ovojnico formata A5 s poštno znamko vrednosti C**
(primer pravilno izpolnjene pisemske ovojnice = <http://www.posta.si/pravilno-naslavljanje>).

**UREDITEV VPISA V REFERATU:**

Vpisno dokumentacijo vam bomo odposlali v 10 dneh od datuma prejema.

Pripravljeno dokumentacijo vam bomo poslali po pošti (*v kuverti, ki jo morate priložiti vpisni dokumentaciji*).

Vsem študentom bomo poslali:

* 6 potrdil o vpisu
* 1 potrdilo o opravljenih preizkusih znanja
* potrjeno študentsko izkaznico + potrjen indeks *(le študentom, ki ga bodo oddali z vpisno dokumentacijo).*
* plačilni nalog za plačilo vpisnih stroškov

*(v primeru, da želite večje število potrdil o vpisu in potrdil o opravljenih obveznostih, pripišite želeno število potrdil v zgornjem desnem kotu na vpisni list)*.

Želimo Vam uspešen študij!

Vodja Referata za študentske zadeve

Jožica Lončarič Repa, l.r.